POZIV UMETNICIMA

Pozivamo umetnike da učestvuju na konkursu za “2. Bijenale akvarela, Novi Sad 2025.”

Svi umetnici stariji od 18 godina, mogu učestvovati na konkursu za drugo bijenale akvarela u Novom Sadu, koje će se održati krajem novembra 2025, u organizaciji Kulturnog centra Novi Sad.

Umetnici sa boravištem van teritorije Republike Srbije, ukoliko prođu prvi krug žiriranja, na izložbu šalju verodostojnu reprodukciju originala, u prirodnoj veličini, na papiru odgovarajućeg kvaliteta. Ti radovi se ne vraćaju.

Umetnici sa teritorije Srbije šalju originale, koji će im nakon završetka izložbe biti vraćeni.

Nagrađeni rad ostaje u arhivu Bijenala.

Ukoliko nagrađeni rad pripada autoru koji živi van teritorije Srbije, taj autor biće u obavezi da pošalje originalni rad organizatorima bijenala.

Autori konkurišu sa jednim radom. Konkurs je otvoren do 20. oktobra 2023.

Žiri dodeljuje jednu nagradu (otkup slike).

Dodeliće se i nagrada publike jednom autoru.

Za svakog učesnika čije delo uđe u izbor za izlaganje biće obezbeđen štampani katalog.

**Propozicije bijenala**

* Umetnik šalje jednu fotografiju rada kojim konkuriše, kao i obavezne dodatne 3 ili 4 fotografije drugih svojih radova u tehnici akvarela, kao reference. Fotografije radova treba da budu bez digitalne obrade i filtera, sa svakim od radova prikazanim u celosti, bez dodatnih okvira i pozadine, ispravno orijentisane, 300 dpi, (fotografije lošeg kvaliteta, koje ne ispunjavaju gore navedene uslove, neće se razmatrati).
* Obavezno imenovati fotografije na sledeći način “ime i prezime umetnika\_naziv dela\_dimenzije u cm\_ godina nastanka”.
* Radovi moraju biti originalno delo autora, nastalo u poslednje dve godine; kopije tuđih radova,  radovi nastali na časovima ili radovi sa foto referenci koje nije uradio sam autor, neće biti prihvaćeni.
* Radovi najvećim delom (90%) moraju biti urađeni tehnikom akvarela, na papiru.
* Format - ne sme biti manji od 26x36 cm, ni veći od 56x76 cm;
* Tema slobodna;
* Prijavni obrazac ispunjen, potpisan i skeniran (ili fotografisan), šalje se kao pdf ili jpg dokument, uz fotografije pri prijavi na konkurs mejlom;
* Ispunjen (podatke otkucati ili čitko ispisati, **štampanim** slovima); odštampan, i potpisan obrazac šalje se uz prihvaćen  rad.
* Vrlo kratka biografija, kao Word dokument u prilogu mejla;
* Umetnici moraju biti stariji od 18 god.

Žiriranje:

Radovi se žiriraju u dva kruga;

Prvi krug žiriranja , selekcija - uži izbor radova koji će biti prikazani na bijenalu i ulaze u katalog;

Drugi krug žiriranja: izbor nagranđenih radova i autora.

- Oštećeni i savijeni radovi se ne prihvataju na žiriranje i izlaganje.

Kriterijumi pri žiriranju:

-  nivo veštine u korišćenju ovog likovnog medijuma,

- umetnički domet,

- originalnost.

* Odluke žirija su konačne, bez mogućnosti žalbe;
* Slanjem prijave autori pristaju na ove uslove.

Autori čiji radovi budu izabrani za izlaganje, obavezuju se slanjem prijave na konkurs da će radove poslati u datom roku.

Rok za slanje izabranih radova je 15. novembar 2025.

Detalji oko slanja radova izabranih za izlaganje biće blagovremeno prosleđeni izabranim autorima.

Radovi i reprodukcije radova umetnika iz inostranstva se ne vraćaju autorima.

* troškove slanja i vraćanja rada snosi sam autor ,
* organizator nije odgovoran ukoliko rad bude oštećen ili kasni u transportu.
* U prijavi se autor obavezuje da se odriče autorskih prava u delu koji se odnosi na štampanje i objavljivanje fotografija, u svrhu medijske promocije bijenala i štampanja i snimanja analognog i digitalnog sadržaja i promotivnog materijala, kataloga i formiranja arhive manifestacije.

Tačan datum i vreme otvaranje bijenala, sa demonstracijom slikanja akvarelom gostujućeg umetnika po pozivu, objavićemo naknadno.

Autor najboljeg rada, po mišljenju žirija, biće nagrađen otkupom rada u vrednosti

od 30 000 din.

(Učešćem u konkursu i slanjem prijave autori pristaju da ukoliko je njihov izabran, nagrađeni rad bude otkupljen za iznos nagrade);

* Nagrada publike (glasanje preko Fejsbuk stranice bijenala - ) nagrada je slikarski materijal i plaketa.
* Organizatori bijenala vrše medijsku promociju i izradu kataloga bijenala
* Svaki autor čiji je rad izabran za izlaganje na bijenalu, uz vraćeni rad, dobija i katalog.

MEJL adresa za slanje prijave: bijenaleakvarela@gmail.com

PRIJAVA za bijenale akvarela - formular

| Ime i prezime autora: | Adresa: Kontakt telefon i e-mail:  | Adresa(za vraćanje radova, ukoliko se razlikuje od adrese stanovanja): |
| --- | --- | --- |
| Slika 1. (kojom konkurišem) >  | Naziv i dimenzije: | Godina nastanka: |
| Slika 2. >  |  |  |
| Slika 3. >  |  |  |
| Slika 4. >  |  |  |
| Slika 5. >  |  |  |
| Ovim izjavljujem da se odričem autorskih prava kod štampanja i objavljivanja fotografija i video zapisa, u svrhu medijske promocije bijenala i štampanja i snimanja promotivnog materijala, kataloga i formiranja arhive manifestacije. Potpis autora: |